సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రవితేజ.. అలాంటి రోల్ కోసం వెయిటింగ్..
తన ట్విటర్ ఫాలోయర్లతో సాగించిన చాట్ లో రవితేజ ఒక ఆసక్తికరమైన విషయాన్ని చెప్పాడు.
TNN | Updated:
Mar 4, 2017, 04:38PM IST
దక్షిణాది ఇండస్ట్రీల్లో తెలుగు హీరోలు నెగిటివ్ రోల్స్ పట్ల అంత ఆసక్తి చూపించారు. పక్కనే ఉన్న తమిళ ఇండస్ట్రీకి చెందిన హీరోలు క్రూరమైన రోల్స్ ను పండించడంలో తమ ప్రతిభను ప్రదర్శిస్తున్నారు. ఇమేజ్ ను పక్కన పెట్టి.. రజనీకాంత్, కమల్ హాసన్, సూర్య, విక్రమ్, శింబు... ఇలా అందరూ అవకాశం ఉన్నప్పుడు తమ సినిమాల్లో తామే నెగిటివ్ రోల్స్ చేస్తున్నారు.
తమ సినిమాల్లో తామే విలన్ పాత్రను కూడా చేసేస్తూ తమ నటనలోని కొత్త కోణాన్ని ఆవిష్కరిస్తున్నారు. మరి ఈ ప్రభావం తెలుగు వారిపై కూడా పడినట్టుగా ఉంది. ఇప్పటికే హీరోలుగా అవకాశంలేని పలువురు నటులు నెగిటివ్ రోల్స్ చేస్తుండగా... తాజాగా రవితేజ ఆసక్తికరమైన విషయం చెప్పాడు.
తన ట్విటర్ ఫాలోయర్లతో సాగించిన చాట్ లో రవితేజ ఒక ఆసక్తికరమైన విషయాన్ని చెప్పాడు. &lsquo;నెగిటివ్ రోల్ కోసం వేచి ఉన్నా..&rsquo; అనేది ఈ హీరో చెప్పిన ఇంట్రస్టింగ్ విషయం. నెగిటివ్ రోల్ చేసే ఆసక్తితో ఉన్నారా? అని ఒక ఫాలోయర్ అడుగగా.. &lsquo;అవును.. అలాంటి దాని కోసం వేచి ఉన్నా..&rsquo; అని సమాధానం ఇచ్చాడు రవితేజ.
మూసలో సినిమాలు చేయడం అంత ఆసక్తి లేక దాదాపు ఏడాది కాలం విరామం తీసుకుని.. ప్రపంచాన్ని చుట్టేసి వచ్చాడు ఈ హీరో. మళ్లీ సినిమాలు చేయడం ఆరంభించిన నేపథ్యంలో.. నెగిటివ్ రోల్ కోసం వెయిటింగ్ అంటున్నాడు. రవితేజ కోసం అలాంటి పాత్రను రూపొందించే ఆసక్తి ఉన్న దర్శకులు తమ క్రియేటివికి పదును పెట్టవచ్చిక.